section_heading: Vikinško razdoblje (800. – 1397.)
paragraph_text: Švedska država vuće svoje drevne korijene iz ratničkog centra moći – Svea Rike, sa središtem u staroj Uppsali, kojemu je moć i utjecaj varirao kroz stoljeća. Prvi kralj, koji je vladao središnjim i južnim područjem Švedske (Svea i Göta Riken), bio je Olav (Olof Skötkonung), prozvan „Kraljem poreznikom“ (990. – 1022.). U njegovo doba u Švedsku prodire kršćanstvo. Nakon vladavine njegovih sinova Anunda (1022. – oko 1050.) i Edmunda Starog (oko 1050. – 1060.) izumire dinastija Inglinga.